Stink houding! | Die Vryburger
Ek kan nie verstaan waarom die DA so teleurgesteld is oor wat met hulle bus gebeur het nie! Volgens die DA was dit die ANC jeugliga wat hul probeer vuilsmeer het deur die DA bus met menslike afval te gooi (en ons praat nou nie hier van die kolwyntjiepapiertjies en lemoenskille wat na jou piekniek oorgebly het nie!) Iemand het waarskynlik gesê: Ons gaan betoog teen belasting en toe hoor iemand verkeerd!
Die DA reken dit is die jeugliga wat hierdie stink houding ingeneem het tydens hulle "110% groen veldtog". Ek dink persoonlik hulle het heeltemal in die gees van die veldtog opgetree. Die ongelukkigheid kan nie wees oor optog hou nie, die DA het immers self noudiedag 9 topdansers na kleinfontein afgevaardig! En die sponsklippe wat die bus mee bestook is was heeltemal biodegradeerbaar! In meer as een opsig was die gekose projetiele waarskynlik heeltemal groen!
Persoonlik sou ek nie noodwendig kans gesien het om gister se middagete vir vandag se optog te gebruik nie. Om 'n ding te gooi moet dit immers eers in jou hand wees en ek sien myself nie visvang in die porseleintrompet nie. (ek staak eers 'n oomblik hier om my interne refleksbewegings onder beheer te kry, want ek het pas bietjie in my mond n smaak gekry en vra om verskoning aan almal wat graag 'n etetjie geniet saam met sy Vryburger nuus)
Die realiteit is dat ons lewe in 'n land wat beskryf kan word met die ANC jeugliga se nuutste wapen. En ja, glo dit as u wil, in 'n land waar mense mekaar met p$#f gooi. Om een of ander rede kan ek my nie indink hoe Mitt Romney, ontsteld oor Obama se nuutste uitlating, 'n hand vol stomende stinkpastei na die president se gesig slinger nie!
In die jeugliga se verdediging het hulle darem blykbaar die optrede as walglik en verfoeilik bestempel…nooit gesê dat dit nie hulle was nie!… maar darem erken dit is bietjie af. Nietemin, die Wes Kaapse Parlement het ook blykbaar so geskenkie op die stoep gekry. Iemand word waarskynlik nou gedagvaar vir mediese onkoste omdat iemand daarin gegly en by die trappe af gefoeter het!
Ek sluit af met die wyse woorde van 'n onbekende digter wat eens op 'n tyd gesê het: Daar is geen las soos ontlasting nie!
5 thoughts on "Stink houding!"
alette June 5, 2013 at 3:20 pm
Siestog. Die wiel het gedraai. So lyk dit as jy jouself wil ophemel terwyl jy andere in die rug steek.
Gelukkig? was daar n staal plaat en vensters wat die projektiele afweer. Lmd.
DuP du Plessis June 5, 2013 at 4:13 pm
Noudat die agbare Tshabalalala die blanke jeug wil akomodeer om hulle ook te laat deel in al die voordele waarmee die ANC-jeug bevoorreg word, wonder ek maar net of ons jeug nie baie bly sal wees om hierdie welriekende voorreg maar aan die DA- en die ANC-jeug se bekwame hande te laat nie.
Paul Kruger June 5, 2013 at 7:57 pm
Jou kwinkslae is telkens die hoogtepunt van die koerant, en jou kommentaar oor die DA se …ehm…swak ontvangs in die Kaapse krotbuurte vat as't ware die (mis)koek!
Maar ek het nietemin 'n traan by die lag, want kyk mooi: Die sogenaamde "hoof(riool)stroom Afrikaanse media sal hierdie uiterste walglikheid steeds met veel minder neerhalendheid, veel minder vyandigheid en bespotting hanteer as hulle gunsteling-haat: Die spreekwoordelike "brandewyn-en-Coke-suipende Regses".
'n Swart hawelose/agtergeblewene/veronregte/Congress-ganger/ontstoke betoger kan mos ENIGIETS doen: Suip soos wat enige Regse lewer lankal sou laat bars; los die hotel waarin dit gebeur het en die omliggende winkels en strate in chaos; begrawe dorpe en stede se teerpaaie onder vrot vullis; steek die vullis aan die brand (en sommer, terwyl jy besig is, die ongelukkige siele wat hulleself in die omgewing bevind se karre ook – dalk het hulle sedert "Apaartheeeiiit al weer
genoeg krediet opgebou om 'n "necklace" of twee ook aan te steek); en net om darem 'n aandenking of twee aan 'n puik "demonstrysjeeen" oor te hou: Plunder 'n paar sakeondernemings. Moenie vergeet om in die verbygaan seker te maak dat geen voertuig, duur of goedkoop, waarby jy verby "toi-toi" nooit weer dieselfde gaan wees nie. En siedaar: 'n Tipiese dag in die lewe van 'n Swart aktivis.
En DIT, liewe "fellow South African" – is alles veel, veel uitstaanbaarder, verstaanbarer en vergeefliker as 'n VUIL, VIESLIKE, REGSE RASSIS WAT BRANDEWYN-EN-COKE OM 'N BRAAIVLEISVUUR SIT EN SUIP EN K…AYALITSHA PRAAT IN DIE PROSES!
Bravo, "hoof"(riool)stroom "Afrikaanse" media. Ek hoop, bid en smeek dat julle verdiende loon (en 'n paar ander s'n ook) in die toekoms van hierdie volk nie "agtergeblewe" sal wees nie.
Sweep June 6, 2013 at 10:21 am
Dis waar Paul. Mens sou dink dat as die eenoog skreeu betoog teen belasting en die eerste ding in die blindes se koppe is "bestook hulle met ontlasting" sou die media hul walging uitspreek en die vlak van barbarisme veroordeel, Dit word egter maar as feit gestel asof hulle die bus met waterbalonne gegooi het!
As 'n konserwatiewe net 'n toespraak maak berig hulle dat hy vol soetwyn is en Malema se kouse gerook het!